བོད་ཀྱི་དེང་དུས་ཀྱི་སྒྱུ་རྩལ་གྱི་སྒོ་མོ་ཡངས་པོར་འབྱེད་མཁན་སུད་སི་ལ་བཞུགས་པའི་སྐལ་བཟང་ལམ་བྲག་མཆོག་ནི་ལག་ལ་གང་ཐོགས་སྒྱུ་རྩལ་ལ་བཀོལ་ནས་སྙན་གྲགས་རྒྱས་པའི་སྒྱུ་རྩལ་པ་ཞིག་ཡིན།དཔེར་ན་སྦི་རག་གི་ལྕགས་དམ་དང་།དེ་བཞིན་རྐང་འཁོར་གྱི་འཁོར་ལོའི་ཐོག་ལ་འགྱིག་ཤོག་བཞུར་ནས་སྒྱུ་རྩལ་གྱི་བརྩམས་ཆོས་བསྐྲུན་པ་དེ་དག་ནི་བསམ་ཡུལ་ལས་འདས་པ་དང་།ཚོན་མདངས་བཀྲ་བ།དེ་བཞིན་བློ་ལ་ཤོང་མི་ཐུབ་པའི་སྒྱུ་རྩལ་གྱི་ཁྱད་ཆོས་ལྡན་པ་ཤ་སྟག་ཡིན།ཐེངས་འདིར་སྐལ་བཟང་ལམ་བྲག་ལགས་དང་།བོད་ཀྱི་སྙན་གྲགས་ཅན་གྱི་སྒྱུ་རྩལ་བ་གཞན་པ་ཞིག་སྟེ།ནུབ་ཕྱོགས་ཀྱི་འདྲ་སྐུ་དང་ནང་པའི་མཚོན་རྟགས་སྣ་ཚོགས་མཉམ་སྒྲིག་གནང་ནས་སྒྱུ་རྩལ་གྱི་བརྩམས་ཆོས་སྐྲུན་མཁན།ཕུལ་བྱུང་གི་བྱ་དགའ་ཐེངས་མང་ཐོབ་མྱོང་མཁན་བསྟན་འཛིན་རིག་གྲོལ་ལགས་གཉིས་ནས་གླེང་གཞི་སྣ་ཚོགས་ཏེ།སྒྱུ་རྩལ་དང་།གོམས་སྲོལ།རྒྱུད་ལམ།ངོ་བོ་ལ་སོགས་ཀྱི་སྟེང་ལ་བགྲོ་གླེང་ཟབ་རྒྱས་གནང་རྒྱུ་ཡིན་པས།སྐུ་ཉིད་བཞུགས་མོལ་བགྲོ་གླེང་འདིར་མཉམ་ཞུགས་ཐུབ་པའི་རེ་བ་ཞུ།